เจ้าจอม พลโทหญิง คุณหญิงชยุตรา วชิรพัทธโสภา (เกิด 3 มีนาคม พ.ศ. 2536) (นามเดิม: ชยุตรา สิริวชิรภักดิ์) เป็นนายทหารราชองครักษ์พิเศษใน พระบาทสมเด็จพระวชิรเกล้าเจ้าอยู่หัว ประจำกรมทหารมหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ หน่วยราชการในพระองค์ โดย พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อมให้เป็นผู้แทนพระองค์ไปในพิธีการต่าง ๆ ในหลายโอกาส ปัจจุบันพำนักอยู่ที่พระตำหนักสวนบัว (วชิรพัทธโสภา) ประวัติ เจ้าจอม พลโทหญิง คุณหญิงชยุตรา วชิรพัทธโสภา จังหวัดนครพนม ชื่อเมื่อแรกเกิดว่า ณหทัย พลชัยยา และต่อมาได้รับพระราชทานยศทหารและตำแหน่งทางทหาร จากพระบาทสมเด็จพระวชิรเกล้าเจ้าอยู่หัว ตั้งแต่ขณะยังทรงดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร รวมถึงได้รับพระราชทานชื่อสกุล สิริวชิรภักดิ์ และวชิรพัทธโสภา ตามลำดับ พระบาทสมเด็จพระวชิรเกล้าเจ้าอยู่หัว มีพระบรมราชโองการโปรดเกล้าโปรดกระหม่อมให้นายทหารสัญญาบัตร แต่งตั้งเป็นนายทหารสัญญาบัตร เป็นนายทหารราชองครักษ์พิเศษ โดยแต่งตั้งให้เจ้าจอม พลตรีหญิง คุณหญิงชยุตรา วชิรพัทธโสภา เป็นนายทหารราชองครักษ์พิเศษ ประจำกรมทหารมหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ หน่วยราชการในพระองค์ ทั้งนี้ ตั้งแต่วันที่ 27 กรกฎาคม พ.ศ. 2567 คุณหญิงชยุตราเคยให้ผู้แทนเชิญพวงหรีดของพระตำหนักวชิรพัทธโสภาค ไปวางที่หน้าหีบศพ สิบตรี วรัญชิต ยวงสุวรรณ นายทหารประจำการ สังกัดกระทรวงกลาโหม อำเภอนาหว้า จังหวัดนครพนม จากวิกฤตการณ์ชายแดนไทย–กัมพูชา พ.ศ. 2568–2569 เมื่อวันที่ 29 กรกฎาคม พ.ศ. 2568 การปฏิบัติหน้าที่ผู้แทนพระองค์ พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อมให้ เจ้าจอม พลโทหญิง คุณหญิงชยุตรา วชิรพัทธโสภา เป็นผู้แทนพระองค์ไปในพิธีการต่าง ๆ ในหลายโอกาส ดังนี้ 5 เมษายน พ.ศ. 2567 - พิธียกช่อฟ้าหอสวดมนต์เฉลิมพระเกียรติ พระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ณ วัดแค อำเภอเมืองสุพรรณบุรี จังหวัดสุพรรณบุรี 16 พฤษภาคม พ.ศ. 2567 - พิธีสมโภชพระมหาธาตุเจดีย์มงคลสิทธาจารย์ ณ วัดตะโก อำเภอภาชี จังหวัดพระนครศรีอยุธยา 5 พฤศจิกายน พ.ศ. 2568 - ถวายผ้าพระกฐินพระราชทาน ซึ่งทรงพระกรุณาโปรดเกล้าโปรดกระหม่อมให้เชิญไปทอดถวายยังที่ชุมนุมสงฆ์ ณ วัดพระธาตุพนมวรมหาวิหาร อำเภอธาตุพนม จังหวัดนครพนม 5 พฤศจิกายน พ.ศ. 2568 - เชิญพัดรองที่ระลึกพระราชพิธีมหามงคล ถวายแด่พระราชวัชรธรรมโสภณ (ศิลา สิริจนฺโท) เจ้าอาวาสวัดพระธาตุหมื่นหิน และคณะสงฆ์วัดพระธาตุหมื่นหิน ณ พระธาตุหมื่นหินวัชรธรรมโสภณ วัดพระธาตุหมื่นหิน อำเภอเขาวง จังหวัดกาฬสินธุ์ เกียรติยศ ชื่อและคำนำหน้านาม ณหทัย พลชัยยา ชยุตรา สิริวชิรภักดิ์ คุณหญิงชยุตรา สิริวชิรภักดิ์ คุณหญิงชยุตรา วชิรพัทธโสภา เจ้าจอม คุณหญิงชยุตรา วชิรพัทธโสภา เครื่องราชอิสริยาภรณ์ เจ้าจอม พลโทหญิง คุณหญิงชยุตรา วชิรพัทธโสภา ได้รับพระราชทานเครื่องราชอิสริยาภรณ์ชนิดต่าง ๆ จาก พระบาทสมเด็จพระวชิรเกล้าเจ้าอยู่หัว ดังนี้ ยศทางทหาร พลตรีหญิง คุณหญิงชยุตรา วชิรพัทธโสภา ได้รับพระราชทานยศทหารและตำแหน่งทางทหาร ดังนี้ 23 มิถุนายน พ.ศ. 2560 : ร้อยโทหญิง 24 พฤศจิกายน พ.ศ. 2560 : สิบเอกหญิง โปรดเกล้าฯ พระราชทานพระบรมราชานุญาตให้ถอด ร้อยโทหญิง ชยุตรา สิริวชิรภักดิ์ ออกจากยศทหาร เนื่องจากขาดประสบการณ์ ขาดวุฒิภาวะ ขาดความรู้ความสามารถในตําแหน่งหน้าที่ของตน และขาดความเหมาะสมที่จะครองยศนายทหารสัญญาบัตร จึงให้เข้ารับการฝึกศึกษา เพื่อปรับปรุงและพัฒนาตนเองตลอดจนความรู้ความสามารถ ประสบการณ์ความชํานาญในตําแหน่งหน้าที่ที่ได้รับมอบ ให้มีความพร้อมที่จะปฏิบัติหน้าที่ได้อย่างมีประสิทธิภาพในการรับราชการต่อไป 30 มีนาคม พ.ศ. 2565 : พันโทหญิง' 22 มิถุนายน พ.ศ. 2566 : พันเอกหญิง 27 กรกฎาคม พ.ศ. 2567 : พลตรีหญิง 21 กุมภาพันธ์ พ.ศ. 2569: พลโทหญิง อ้างอิง